Mag van gewoonte | ProsperYou
Mag van gewoonte
In die begin van elke jaar sien ons GROOT verandering in die mense om ons, ewe skielik het tannie Susan ophou rook, boet het weer begin gym en ons vriende is almal op ŉ wonder dieet wat hierdie keer gaan werk.
Maar teen hierdie tyd van Januarie het die eerste lot alweer teruggeval in die ou roetine en gewoontes. Die gewone laatkommers is weereens laat vir werk, Hendriena eet weer skelm koek en boet gym klaar net drie keer ŉ week i.p.v. vyf.
Hoekom kan ons nie net hou by die goeie voorneme wat ons vir onsself gestel het nie? Dit is tog immers iets wat ons vir onsself wil doen...
Die antwoord is natuurlik in die mag van gewoonte. Om een gewoonte te oorkom moet jy dit vervang met iets anders, iets beter... byvoorbeeld elke keer as jy lus is vir iets soets kou suikervrye kougom. Of drink ŉ glas water.
Om ŉ nuwe gewoonte daar te stel is ŉ hele male ander storie. Dit verg moeite en konsentrasie, maar kom ons stel bereikbare doelwitte, om byvoorbeeld te kan gym moet ek begin by drie aande ŉ week. Na twee weke moet ek vier aande ŉ week kan gym want dan begin ek in my nuwe roetine aanpas en na drie weke vyf aande ŉ week.
Wat doelwitte nog makliker maak is om byvoorbeeld ŉ applikasie af te laai op jou slimfoon en volgens dit te werk. Byvoorbeeld my vriendin wou meer water drink en het toe ŉ applikasie afgelaai wat jou elke uur herinner om ŉ glas water te drink. Dit maak ŉ subtiele geluidjie en jy weet dat jy nou iets moet gaan drink.
Die hulpbronne is daar... maar om ŉ gewoonte te kweek verg bietjie moeite en inisiatief van jou kant af.
Komaan, hou nog so bietjie vol met daai voorneme en voor jy jou oë uitvee is dit ŉ gewoonte waaroor jy ewig dankbaar sal wees.
Jy Slaan Die Wind In My Seile